|  |  |
| --- | --- |
| **Leverancetitel** | Anbefaling af digitaliseringstiltag til fremme af effektivitet i fjernvarmeselskaber |
| **Leverancenummer**  | 4 |
| **Tovholder (ansvarlig aktør)** | [et medlem af DUG’en] |
| **Ansvarlig arbejdsspor** | Arbejdsspor vedr. effektiv drift |
| **FFD-målsætning(er)** | 4 |
| **Afsluttes** |  |
| **Godkender** | Varme-DUG |

#### Beskrivelse

Formålet med denne leverance er at identificere hvilke konkrete data- og digitaliseringstiltag, der kan bidrage til en mere effektiv drift i fjernvarmesektoren, samt hvor stort potentialet og værdien af disse tiltag er.

Analysen skal derudover pege på hvilke løsninger eller produkter, der er nødvendige for at indfri de identificerede potentialer.

Dansk Fjernvarme har udarbejdet inspirationskataloget [Digitalisering og datadreven drift i danske fjernvarmeselskaber](https://danskfjernvarme.dk/media/txqbddy4/inspirationskatalog-digitalisering-2023.pdf), som denne analyse med fordel kan drage inspiration fra.

#### Opgaver

1. Gennemgang af analyser om digitalisering af fjernvarmeselskabernes aktiviteter.
2. Opdeling af aktiviteter i forskellige kategorier og beskrivelse af digitaliseringsmuligheder og effektiviseringspotentialer inden for de enkelte kategorier
3. Kortlægning af digitaliseringsgrad og modenhed i danske fjernvarmeselskaber, herunder i dialog med sektoren
4. Undersøgelse af, hvordan selskaber kan opgøre den samlede værdi ved digitaliseringsaktiviteter. Formålet er nemmere at identificere indsatser, der kan hjælpe fx mindre selskaber med at afklare, om et digitaliseringsprojekt vil være relevant for dem.
5. Anbefalinger vedr. hvordan data- og digitaliseringstiltag kan effektivisere driften og reducere omkostninger i fjernvarmesektoren.

#### Afhængigheder

El- og Vand-DUG’en forventes at gennemføre samme type leverancer og det er oplagt, at der gensidigt søges inspiration og erfaringsudveksles.